Document ID: /roh_data/filtered/fineweb-2-filterrobots_roh.jsonl.gz/9026

En cas d'eveniments sustegna la centrala da commando la centrala d'acziuns da la polizia chantunala sco er ils pumpiers, tranter quels er il cumbat cunter donns San Bernardino.
Uschia pon las organisaziuns a glisch blaua sa fidar d'ina partenaria cumpetenta che surveglia ils sistems tecnics cumplexs dals tunnels e che adatta quels – en enclegientscha cun ils auters posts – a las pretensiuns situaziunalas respectivas.
Surveglianza permanenta
La centrala da commando ha duas plazzas da lavur ch'èn equipadas cun ils meds auxiliars ils pli moderns. Il sistem chantunal directiv permetta, ensemen cun la surveglianza cumplessiva da video da las vias e dals tunnels, als operaturs da la centrala da commando da survegliar permanentamain l'entira rait da vias dal chantun Grischun areguard la tecnica ed il mantegniment da las vias.